Plaase Mariinskyi

She aarys oikoil Eaghtyrane yn Ookraan ee Plaase Mariinskyi (, Mariïnsjkyj palac). Ta'n phlaase Varockagh Ealisaidagh soit er broogh jesh yn awin Dnieper ayns Kyiv, yn Ookraan, as t'ee sheeyney ry-cheilley rish thie yn Verkhovna Rada, parlamaid yn Ookraan.

Shennaghys
Va'n phlaase troggit rere oardagh voish y Ven-impir Rooshagh Elizaveta Petrovna ayns 1744. She Bartolomeo Rastrelli yn ard-obbrinagh as eh coontit myr yn ard-obbrinagh share va gobbraghey ayns Impiraght y Roosh ec y traa shen. Ghow nane jeh ny scoillaryn lesh Rastrelli, Ivan Michurin, goll rish possan d'ard-obbinee elley, jerrey rish y phlaase ayns 1752. Ansherbee, hooar y Ven-impir Ealisaid baase my row yn phlaase troggit; She yn Ven-impir Catreeney III va'n chied oltey jeh'n Lught Thie Reeoil tannaghtyn 'sy phlaase tra ren ee keayrt er Kyiv ayns 1787. Car y 18oo as y 19oo eashyn, va'n phlaase ymmydit myr aarys ny h-Ard-Chiannoortyn.

'Sy 19oo eash leah, va'n phlaase loshtit ayns straih aileyn as huitt ee ayns drogh-oardrailys as v'ee treigit feie begnagh lieh cheead-vleeaney. Ayns 1870, ren yn Impir Alistair II oardaghey aahroggalys y phlaase liorish yn ard-obbrinagh Konstantin Mayevsky, goaill ymmyd jeh shenn-chaslyssyn as peintalyn liorish ushtey-ghaaghyn myr stiuragyn. Eisht, v'ee aa-enmyssit ass y Ven-impir Maria Alexandrovna. Va pairk vooar crooit er y çheu yiass jeh'n phlaase rere yeearree yn Ven-impir. Va'n phlaase ymmydit myr aarys da olteynyn y Lught Thie Reeoil as ad jannoo keayrt er Kyiv derrey 1917.

Car bleeantyn Chaggey Theayagh y Roosh eddyr 1917 as 1920, va'n phlaase ymmydit myr kione-cherroo revkom Kyiv, dy mooar car Irree Magh Bolsheavagh Kyiv. Car ny 1920yn, she lesh scoill eirinys va'n troggalys as, tammylt veg ny yei, haink er dy ve ny thie tashtee. Haghyr jeeill vooar lesh y phlaase car y Nah Chaggey Dowanagh, agh v'ee aahroggit ayns ny 1940yn jeianagh. Haink jerrey rish shallee aahroggalys elley ayns ny 1980yn leah.

Jallooyn

Kianglaghyn magh

 Y Phlaase er Google Maps

Ronney:Aaryssyn eaghtyraneagh
Ronney:Troggalyssyn liorish Bartolomeo Rastrelli
Ronney:Thieyn as strughtooryn ayns Kyiv
Ronney:Aaryssyn oikoil 'syn Ookraan
Ronney:Plaaseyn Barockagh 'syn Ookraan
Ronney:Aaryssyn reeoil 'syn Ookraan
Ronney:Troggalyssyn reiltys 'syn Ookraan
Ronney:Slyst Pecherskyi
Ronney:Straid Hrushevsky (Kyiv)